Italija obustavila misiju Mare Nostrum kojom su spaseni životi stotina hiljada ilegalnih imigranata
Italijansku misiju spasavanja imigranata zamijenila je misija članica Evropske Unije, ali mnogo manja u obimu , i sa mnogo manje fondova
Grupe za zaštitu izbjeglica kažu da su na hiljade ljudskih života u opasnosti nakon što je Italija prošlu subotu okončala misiju potrage i spasavanja u području Mediterana. Ovom misijom pod šifrom 'Mare Nostrum,' u proteklih godinu dana je spaseno na stotine hiljada imigranata koji su sa obala Sjeverne Afrike u nesigurnim čamcima krenuli ka Evropi. Sada je tu operaciju preuzela Evropska Unija, ali kritičari takvog poteza kažu da je operacija sada mnogo manjeg obima i slabo financirana. Italija počela operaciju nazvanu 'Mare Nostrum' prije godinu dana, nakon tragedije u kojoj je 500 imigranata izgubilo živote nedaleko od otoka Lampedusa. Nesreća koja se dogodila u oktobru 2013. godine je italijansku vladu prisilila na akciju. Brodovima italijanske obalne straže i mornarice, uz pomoć iz aviona, spašeno je oko 150 hiljada ljudi u proteklih 12 mjeseci. Operacije spašavanja koštale su skoro 12 miliona dolara mjesečno. Operacija "Mare Nostrum" obustavljena je 1. novembra.Italijanski ministar unutrašnjih poslova Angelino Alfano je izjavio da Rim jednostavno više ne može podnijeti trošak. , objasnjava ministar Alfano. Italija se odavno žali da su njeni evropski partneri vrlo malo pomagali vladi u Rimu da se nosi sa valom imigranata. Više od dvije i pol hiljade imigranata je poginulo u zadnjih 12 mjeseci u pokušaju da se morem dočepaju Evrope. Frontex, agencija Evropske Unije za granice preuzela je misiju spasavanja imigranata, i nazvala ju Triton. Ta agencija, medjutim, ima tek trećinu resursa koje je uložila Italija, i pokriva područje u širini od samo 50 kilometara od evropskih obala. Grupe za podršku izbjeglicama i imigrantima oštro kritiziraju odluku o ukidanju misije "Mare Nostrum." Gunter Burkhardt, predstavnik grupe Pro-Asyl iz Njemačke ističe: Evropski zvaničnici kažu da su zemlje - članice spore kada je u pitanju osiguranje fondova, personala i opreme. Rafael Fernandez-Pita, član Vijeća Evropske unije kaže: Britanija je podržala odluku italijanske vlade o okončanju misije "Mare Nostrum" istakavši da je to u stvari podsticalo imigrante da krenu na neizvjesno putovanje morem. Britanija je takodjer ponudila samo jednog imigracionog djelatnika za novu misiju Unije. U Evropi se slažu da se mora više uraditi na spriječavanju trgovaca ljduima koji organiziraju ilegalne prelaske. Cijena po jednom imigrantu je izmedju hiljadu petsto i tri hiljade i petsto dolara. Medju onima koji pokušavaju na taj način ući u Evropu su desetine hiljada Sirijaca koji bježe od gradjanskog rata, potom Iračani, Afghanistanci,Eritrejci, i ekonomski imigranti iz područja Sjeverne Afrike. Papa Franjo je na ceremoniji obilježavanja Svih Svetih u Rimu, kritizirao odgovor svijeta na val onih koji bježe od rata i gladi. Grupe za podršku izbjeglicama kažu da ukidanje misije "Mare Nostrum , neće obeshrabriti one koji bježe od rata i gladi , te da će slabašni, očajnicima pretrpani čamci nastaviti stizati do evropskih obala.